ΟΡΑΜΑ ΜΗΔΕΝ ΑΤΥΧΗΜΑΤΑ (VISION ZERO)



7 Χρυσοί Κανόνες- για μηδέν ατυχήματα και υγιεινή εργασία

Ένας οδηγός για εργοδότες και διευθυντικά στελέχη





VISION ZERO

l

Τα ατυχήματα στους χώρους εργασίας και οι επαγγελματικές ασθένειες δεν καθορίζονται από τη μοίρα, ούτε αναπόφευκτες είναι- υπάρχουν πάντα οι αιτίες. Για τη διαμόρφωση μιας ισχυρής νοοτροπίας για πρόληψη, οι αιτίες αυτές μπορούν να εξαλείφονται και να προλαμβάνονται τα εργατικά ατυχήματα, οι σωματικές ή ψυχικές βλάβες και οι επαγγελματικές ασθένειες.

Το “Vision Zero” αποτελεί μια μετασχηματιστική προσέγγιση στην πρόληψη, η οποία ενσωματώνει τις τρεις διαστάσεις της ασφάλειας, της υγείας και της ευημερίας σε όλα τα επίπεδα εργασίας.

Η έννοια του Vision Zero της Διεθνούς Ένωσης Κοινωνικής Ασφάλισης (ISSA) είναι ευέλικτη και μπορεί να προσαρμόζεται στις ειδικές προτεραιότητες υγείας, ασφάλειας και ευημερίας για την πρόληψη σε οποιοδήποτε συγκεκριμένο εργασιακό πλαίσιο. Χάρη στην ευελιξία αυτή, το Vision Zero είναι ωφέλιμο για κάθε χώρο εργασίας, για κάθε επιχείρηση και για κάθε βιομηχανικό κλάδο σε οποιοδήποτε μέρος του πλανήτη.

Οι 7 Χρυσοί Κανόνες του Vision Zero

1. Να αναλαμβάνεις την ηγεσία- απέδειξε τη δέσμευσή σου
2. Επισήμανε τους κινδύνους- έλεγξε τους κινδύνους
3. Καθόρισε στόχους- ανέπτυξε προγράμματα
4. Εξασφάλισε ένα ασφαλές και υγιές σύστημα- να έχεις καλή οργάνωση
5. Εξασφάλισε υγεία και ασφάλεια στα μηχανήματα, στον εξοπλισμό και στους χώρους εργασίας
6. Βελτίωσε τα επαγγελματικά προσόντα- ανέπτυξε τις ικανότητες
7. Επένδυσε στους ανθρώπους- δώσε κίνητρα με τη δική σου συμμετοχή



**Η ασφάλεια και η υγεία ανταποδίδουν**

Οι ασφαλείς και υγιείς συνθήκες εργασίας δεν αποτελούν μόνο νομική και ηθική υποχρέωση - είναι ανταποδοτικές και από οικονομικής άποψης. Οι επενδύσεις στην ασφάλεια και στην υγεία στους χώρους εργασίας αποκλείουν τον ανθρώπινο πόνο και προστατεύουν ό,τι πιο πολύτιμο έχουμε - την υγεία μας και την σωματική και ψυχική μας ακεραιότητα. Είναι επίσης πολύ σημαντική η θετική τους επίπτωση στη διαμόρφωση κινήτρων για τους εργαζομένους, στην ποιότητα και στο αποτέλεσμα της εργασίας, στη φήμη της εταιρείας, καθώς επίσης και στο επίπεδο ικανοποίησης των εργαζομένων, των διευθυντών και των πελατών, αποφέροντας έτσι και οικονομική επιτυχία.

Οι διεθνείς έρευνες για την απόδοση των επενδύσεων στην πρόληψη καταδεικνύουν ότι κάθε δολάριο που επενδύεται στην υγεία και στην ασφάλεια δημιουργεί εν δυνάμει όφελος περισσότερων από δυο δολαρίων σε θετικά οικονομικά αποτελέσματα. Οι υγιείς συνθήκες εργασίας συνεισφέρουν σε υγιείς επιχειρήσεις.

Η ασφάλεια και η υγεία απαιτούν ηγετική στάση

Η βελτίωση της ασφάλειας και της υγείας στην επιχείρηση δεν σημαίνει κατ’ ανάγκη και αύξηση των δαπανών. Το πιο σημαντικό είναι η διοίκηση να ενεργεί μετά λόγου γνώσεως, να καθοδηγεί με συνέπεια και να δημιουργεί ένα περιβάλλον εμπιστοσύνης και ανοικτής επικοινωνίας σε κάθε επίπεδο της εταιρείας. Η εφαρμογή της στρατηγικής πρόληψης σύμφωνα με το Vision Zero προϋποθέτει την ενεργητική συνεισφορά και συμμετοχή πολλών και διάφορων παραγόντων σε επίπεδο επιχείρησης. Ένα πράγμα είναι ξεκάθαρο: η επιτυχία ή η αποτυχία της εφαρμογής της στρατηγικής Vision Zero θα καθοριστεί, σε τελευταία ανάλυση, από αφοσιωμένους εργοδότες και εκτελεστικά στελέχη, διευθυντές που θα διαθέτουν τα κίνητρα και από εργαζομένους που θα επαγρυπνούν πάντα.

**Ο τρόπος ανάπτυξης του οδηγού αυτού**

Για την υποστήριξη των εργοδοτών και των διευθυντικών στελεχών στη βελτίωση των συνθηκών υγείας και ασφάλειας στην επιχείρησή τους, σύμφωνα με τη στρατηγική Vision Zero, η ISSA ανέπτυξε ένα πρακτικό εργαλείο διοίκησης με σκοπό τη διαμόρφωση μιας ισχυρής νοοτροπίας υγείας και ασφάλειας και με βάση την ολοκληρωμένη έρευνα για τα πιο αποτελεσματικά μέτρα πρόληψης. Κατά τη διάρκεια της διαδικασίας αυτής, πάνω από 1.000 εργοδότες, εκτελεστικά στελέχη, διευθυντές, εμπειρογνώμονες πρόληψης, εκπρόσωποι εργαζομένων και επιθεωρητές εργασίας ρωτήθηκαν σχετικά με τις βέλτιστες πρακτικές. Αποτέλεσμα των διαδικασιών αυτών ήταν ο ανά χείρας Οδηγός Vision Zero ο οποίος διαρθρώνεται γύρω από 7 Χρυσούς Κανόνες.

**Τρόπος χρήσης του Οδηγού**

Κάθε Χρυσός Κανόνας του Οδηγού αυτού περιέχει μια σύντομη επισκόπηση που ακολουθείται από μια σειρά αρχών και υποστηρίζεται από έναν απλό κατάλογο σημείων. Με τον τρόπο αυτό μπορείτε γρήγορα να υπολογίσετε ποιοι από τους 7 Χρυσούς Κανόνες εφαρμόζονται ήδη στην επιχείρησή σας, τα σημεία όπου υπάρχουν περιθώρια βελτίωσης ή εκείνα όπου χρειάζονται διορθωτικές δράσεις.

**Ελάτε να λάβετε μέρος στην εκστρατεία**

Σας καλούμε να συμβουλευτείτε τον ιστότοπο Vision Zero (*www.visionzero.global*) για περαιτέρω πληροφορίες και παραδείγματα καλών πρακτικών και για να υπογράψετε online τη συμμετοχή σας στην παγκόσμια κοινότητα Εταιρειών Vision Zero.

**Ένας ασφαλής και υγιής χώρος εργασίας είναι εφικτός. Τώρα εξαρτάται από εσάς!**

**Αξιολογήστε τους Χρυσούς Κανόνες**

ΠΡΑΣΙΝΟ: Πλήρης εφαρμογή



ΚΙΤΡΙΝΟ: Περιθώρια βελτίωσης

ΚΟΚΚΙΝΟ: Απαιτούνται ενέργειες

Επιχείρησή σας;

|  |  |  |
| --- | --- | --- |
| Αποδεικνύω τη δέσμευση στην υγεία και στην ασφάλεια, καθορίζω τα πρότυπα  και αναλαμβάνω τον ρόλο του υποδείγματος για τους υπαλλήλους μου και τους  διευθυντές. | Ατομική Βαθμολογία | Συνολική βαθμολογία |
| Είμαι υπεύθυνος για την υγεία και την ασφάλεια των εργαζομένων μου. Έχω επίγνωση για αυτό και αποδέχομαι αυτή την ευθύνη. |  |  |
| Έχω καταρτίσει και κοινοποιήσει τους στόχους επαγγελματικής υγείας και ασφάλειας (δήλωση αποστολής, αρχές). |  |
| Η υγεία και η ασφάλεια έχουν προτεραιότητα για μένα, σε περίπτωση αμφιβολίας λέω ‘Στοπ’. |  |
| Η υγεία και η ασφάλεια είναι πάντα το πρώτο θέμα στην ημερήσια διάταξη σε όλες τις συναντήσεις στην επιχείρησή μου. |  |
| Έχω επίγνωση της θέσης μου ως πρότυπο ρόλου. Ακολουθώ τους κανόνες και χρησιμοποιώ μέσα ατομικής προστασίας. Όταν διαπιστώνω ενέργειες χωρίς ασφάλεια, παρεμβαίνω άμεσα και μιλώ με τους εμπλεκόμενους. |  |
| Παρακολουθώ τις ευκαιρίες κατάρτισης στην επαγγελματική ασφάλεια και υγεία για τους ηγέτες και λαμβάνω επικαιροποιημένες πληροφορίες. |  |

|  |  |  |
| --- | --- | --- |
| 2 Η σημασία της ασφάλειας και της υγείας είναι γνωστή σε όλους στην επιχείρησή μου - και μιλάμε ανοικτά για αυτά τα θέματα. | Ατομική Βαθμολογία | Συνολική Βαθμολογία |
| Έχουμε ξεκάθαρους κανόνες για ασφαλή εργασία. |  |  |
| Εξασφαλίζω ότι κάθε εργαζόμενος γνωρίζει τους κανόνες. |  |
| Συζητώ τα θέματα ασφάλειας και υγείας με τους υπαλλήλους μου. |  |
| Οι υπάλληλοί μου γνωρίζουν πάντα ποιος έχει αναλάβει την ευθύνη. |  |
| Επιζητώ ανατροφοδότηση από τους υπαλλήλους μου για να καθορίζω αν ανταποκρίνομαι στη θέση μου ως πρότυπο ρόλου. |  |

|  |  |  |
| --- | --- | --- |
| 3 Ενεργώ με συνέπεια και αποδεικνύω τη σημασία που έχουν για μένα η επαγγελματική υγεία και ασφάλεια. | Ατομική Βαθμολογία | Συνολική Βαθμολογία |
| Πριν οποιοσδήποτε στην επιχείρησή μου αναλάβει θέσεις διοίκησης παρακολουθεί σεμινάριο ηγεσίας σε θέματα υγείας και ασφάλειας. |  |  |
| Οι διευθυντές μου γνωρίζουν πόσο σημαντική είναι για μένα η επαγγελματική ασφάλεια. Όλοι οι υπάλληλοι και οι διευθυντές εφαρμόζουν εξίσου τους κανόνες. |  |
| Επαινώ τις σωστές ενέργειες και παρεμβαίνω πάντα για τις κακές συμπεριφορές. Δεν ανέχομαι ακαταστασία ή αμέλεια στον χώρο εργασίας. |  |
| Τονίζω επίσης τη σημασία επαγγελματικής υγείας και ασφάλειας στην επιχείρηση και στους εργολάβους, στις συνεργαζόμενες εταιρείες, στους προμηθευτές και στους πελάτες. |  |

Να είστε ηγέτης -σηκώστε τη σημαία! Η συμπεριφορά σας ως ηγέτης  είναι αποφασιστικής σημασίας για την επιτυχία ή την αποτυχία



1

Να αναλάβεις την ηγεσία - απόδειξε τη δέσμευσή σου

των θεμάτων ασφάλειας και υγείας στην εταιρεία σας.

Κάθε εργοδότης, κάθε εκτελεστικό στέλεχος και κάθε διευθυντής είναι υπεύθυνος για την ασφάλεια και την υγεία στην επιχείρησή του. Η ποιότητα της ηγεσίας όχι μόνο καθορίζει το πώς η ασφάλεια και η υγεία εφαρμόζονται στην επιχείρηση, αλλά και το κατά πόσο αυτές θα είναι ελκυστικές, επιτυχείς και βιώσιμες διαδικασίες.

|  |  |  |
| --- | --- | --- |
| 4 Στην επιχείρηση, επενδύω στην υγεία και στην ασφάλεια. | Ατομική Βαθμολογία | Συνολική Βαθμολογία |
| Οι υπάλληλοί μου έχουν αρκετό χρόνο για να εργάζονται με προσοχή και με ασφάλεια. |  |  |
| Οι υπάλληλοί μου γνωρίζουν τα δικαιώματά τους και το καθήκον τους να σταματούν την εργασία αν δεν μπορεί να γίνει με ασφάλεια. |  |
| Εγώ και οι διευθυντές μου επαληθεύουμε τακτικά ότι ακολουθούνται οι ασφαλείς πρακτικές εργασίας, για παράδειγμα στις επιθεωρήσεις ασφαλείας, στους ελέγχους ασφαλείας, στους διασταυρούμενους ελέγχους και σύμφωνα με την αρχή του δυαδικού ελέγχου. |  |
| Εξασφαλίζω ότι για την ασφάλεια παρέχονται τα κατάλληλα μέσα και ο προϋπολογισμός που χρειάζεται για την υγεία και την ασφάλεια. |  |

Η θέση της ηγεσίας απαιτεί ανοικτή επικοινωνία και ξεκάθαρη νοοτροπία διοίκησης. Η καλή ηγεσία γίνεται εμφανής, για παράδειγμα, με την προβλεψιμότητα, τη συνέπεια και την φροντίδα.

Τα εκτελεστικά στελέχη και οι διευθυντές είναι πρότυπα ρόλου: καθοδηγούν

με το παράδειγμά τους. 

Ορίζουν τους κανόνες και τους ακολουθούν επίσης. Εξασφαλίζουν ότι όλοι

γνωρίζουν τους κανόνες και τους ακολουθούν.

Σε παραβάσεις η παρέμβαση πρέπει να είναι άμεση - να βλέπετε γύρω σας!

Η επισήμανση επικίνδυνων καταστάσεων πρέπει να ανταμείβεται. Αυτό που κάνουν, που ανέχονται και ζητούν οι διευθυντές, διαμορφώνουν πρότυπα για άλλους υπαλλήλους.



|  |  |  |
| --- | --- | --- |
| 2 Τα επαγγελματικά ατυχήματα, τα παρά λίγο ατυχήματα και τα σοβαρά  ατυχήματα αναφέρονται, καταχωρούνται στατιστικά και αξιολογούνται για  να εκτιμηθεί η δυνατότητα βελτιώσεων. | Ατομική Βαθμολογία | Συνολική Βαθμολογία |
| Ενημερώνομαι άμεσα για όλα τα επαγγελματικά ατυχήματα, τα παρά λίγο ατυχήματα και τα σοβαρά ατυχήματα στην επιχείρηση, καθώς και για οποιεσδήποτε επιπτώσεις στην υγεία των υπαλλήλων μου. |  |  |
| Τα επαγγελματικά ατυχήματα, οι καταχωρήσεις στο ημερολόγιο πρώτων βοηθειών και τα σοβαρά ατυχήματα ερευνώνται προσεκτικά για τον καθορισμό των βασικών αιτιών τους και την υλοποίηση προληπτικών μέτρων. |  |
| Τηρούμε στατιστικά στοιχεία για να επισημαίνουμε τις τάσεις και τα σημεία εστίασης. |  |
| Είναι γνωστά σε εμένα οι τρεις βασικές αιτίες ατυχημάτων στην επιχείρησή μου καθώς επίσης και το σχετικό κόστος. |  |
| Τα αποτελέσματα αυτών των αναλύσεων ενσωματώνονται στην αξιολόγηση κινδύνου και στα προγράμματα πρόληψης. |  |
| Γνωρίζω ότι ο αριθμός των παρά λίγο ατυχημάτων και των σοβαρών ατυχημάτων που αναφέρονται αποδεικνύουν τη νοοτροπία εμπιστοσύνης στην επιχείρησή μου. |  |



2

**Επισήμανε τους κινδύνους - έλεγξε τους κινδύνους**

|  |  |  |
| --- | --- | --- |
| 1 Εξασφαλίζω ότι στην επιχείρησή μου υπάρχουν αξιολογήσεις κινδύνου,  τεκμηριωμένες και επικαιροποιημένες σε τακτικά χρονικά διαστήματα. | Ατομική Βαθμολογία | Συνολική Βαθμολογία |
| Οι διευθυντές μου γνωρίζουν ότι οφείλουν να καταρτίζουν τις αξιολογήσεις κινδύνου λαμβάνοντας υπόψη όλους τους πιθανούς κινδύνους. |  |  |
| Οι υπάλληλοί μου, το Διοικητικό Συμβούλιο, ο υπεύθυνος επαγγελματικής υγείας και ασφάλειας, ο ιατρός της εταιρείας και άλλοι εμπειρογνώμονες επαγγελματικής υγείας και ασφάλειας συμμετέχουν είναι εμπλεκόμενοι στα συγκεκριμένα θέματα. |  |
| Έχω καταρτίσει τη βασική προσέγγιση της επεξεργασίας μιας αξιολόγησης κινδύνου:   1. Με καταχώρηση της οργανωτικής δομής της επιχείρησής μου 2. Με εξειδίκευση και προσδιορισμό των δραστηριοτήτων 3. Καθορίζοντας τους κινδύνους σε συνάρτηση με την εκάστοτε δραστηριότητα 4. Με αξιολόγηση των κινδύνων 5. Καθορίζοντας προληπτικά μέτρα 6. Υλοποιώντας προληπτικά μέτρα 7. Επαληθεύοντας την αποτελεσματικότητα των προληπτικών μέτρων |  |
| Λαμβάνονται επίσης υπόψη τα θέματα συντήρησης, επίλυσης των προβλημάτων, επισκευών, καθώς και οι δραστηριότητες των εργολάβων και των εξωτερικών εταιρειών και οι διαδικασίες έκτακτης ανάγκης. |  |
| Στην αξιολόγηση κινδύνου μας περιλαμβάνονται και θέματα υγείας, συμπεριλαμβανομένης της ψυχικής υγείας. Οι μετρήσεις των επικίνδυνων ουσιών, του θορύβου και των δονήσεων πραγματοποιούνται όπως πρέπει. |  |
| Έχω καθορίσει τα χρονικά διαστήματα για την επικαιροποίηση της αξιολόγησης κινδύνου. |  |

**Η αξιολόγηση κινδύνου είναι το απαραίτητο εργαλείο για έγκαιρη και συστηματική ταυτοποίηση των κινδύνων και την υλοποίηση προληπτικών δράσεων**.

|  |  |  |
| --- | --- | --- |
| 3 Χρησιμοποιούμε τις πληροφορίες που λαμβάνουμε από την αξιολόγηση κινδύνου και από την ανάλυση των ατυχημάτων για να εφαρμόσουμε βελτιώσεις. | Ατομική Βαθμολογία | Συνολική Βαθμολογία |
| Επαληθεύω προσωπικά σε δειγματοληπτική βάση το κατά πόσο εφαρμόζονται τα προστατευτικά μέτρα που έχουν υιοθετηθεί. |  |  |
| Τα αποτελέσματα της αξιολόγησης κινδύνου χρησιμοποιούνται για την υλοποίηση βελτιώσεων στην επιχείρηση. |  |
| Οι προσωπικές οδηγίες εφαρμόζονται και η επεξεργασία των εργασιακών οδηγιών γίνεται σύμφωνα με τα αποτελέσματα της αξιολόγησης κινδύνου. |  |

**Θα πρέπει επίσης να αξιολογούνται τα ατυχήματα, οι τραυματισμοί και τα παρά λίγο ατυχήματα.**

Είστε εύστροφος, χρησιμοποιείτε αξιολόγηση κινδύνου που σας βοηθά να επισημαίνετε   τους κινδύνους προλαμβάνοντας τα ατυχήματα και τις παύσεις στη λειτουργία της επιχείρησης,

Ενώ αυτό σας βοηθά επίσης στην εκτίμηση των πιθανών κινδύνων και στην θέσπιση 

και τεκμηρίωση των μέτρων προστασίας. Αυτός είναι  ο λόγος που το εργαλείο αυτό χρησιμοποιείται σήμερα σε όλον τον κόσμο.


Εφόσον γίνεται όπως πρέπει, μια συστηματική αξιολόγηση κινδύνου είναι ιδανική για τις πρακτικές οδηγίες που παρέχονται στους υπαλλήλους της επιχείρησής σας. Η αξιολόγηση των εργατικών ατυχημάτων, των τραυματισμών και των παρά λίγο ατυχημάτων είναι σημαντική για την επισήμανση των σημείων όπου χρειάζονται πιθανές βελτιώσεις.

|  |  |  |
| --- | --- | --- |
| 1 Έχω θεσπίσει ξεκάθαρους στόχους υγείας και ασφάλειας. | Ατομική Βαθμολογία | Συνολική Βαθμολογία |
| Η επιχείρησή μας προβλέπει τη δέσμευση στη σημασία της προστασίας της υγείας και της ασφάλειας στην εργασία. |  |  |
| Για να διαμορφώσουμε βραχυπρόθεσμες και μεσοπρόθεσμες βελτιώσεις, έχω προβλέψει συγκεκριμένα ορόσημα υγείας και ασφάλειας στην εργασία. |  |
| Συμφωνώ επίσης τους προσωπικούς στόχους με τους διευθυντές και τους εργαζομένους μου. |  |
| Ενημερώνω εγκαίρως όλους τους διευθυντές, τους εργαζομένους, τους εργολάβους, τις συνεργάτιδες εταιρείες και το ευρύ κοινό για τους στόχους της εταιρείας μου και για τα ορόσημα των εργασιών που προβλέπονται. |  |

|  |  |  |
| --- | --- | --- |
| 2 Προγραμματίζω συγκεκριμένες δραστηριότητες για να φθάσω στους στόχους μου. | Ατομική Βαθμολογία | Συνολική Βαθμολογία |
| Υιοθετώντας ένα σχέδιο δράσης, καταρτίζω συγκεκριμένες δραστηριότητες, προγράμματα υγείας και ασφάλειας στην εργασία και επιπλέον μέτρα που θα με βοηθήσουν να πετύχω τους στόχους μου. Διαμορφώνω επίσης και σχετικό χρονοδιάγραμμα. |  |  |
| Για να οργανώσω τις δραστηριότητες, τα προγράμματα υγείας και ασφάλειας, τις εβδομάδες ασφαλείας, τις ημερίδες υγείας και τα προγραμματισμένα μέτρα, αναθέτω συγκεκριμένα καθήκοντα και ορίζω τους υπεύθυνους έργου. |  |
| Κοινοποιώ εγκαίρως σε όλους τους διευθυντές, τους υπαλλήλους, τους εργολάβους, τις συνεργάτιδες εταιρείες, τους πελάτες και στο ευρύ κοινό τις δραστηριότητες, τα προγράμματα υγείας και ασφάλειας, τις εβδομάδες ασφάλειας ή τις ημερίδες υγείας, καλώντας όλους να συμμετάσχουν. |  |
| Προσκαλώ επίσης τις οικογένειες των υπαλλήλων μου σε διάφορες δραστηριότητες, σε προγράμματα για την υγεία και την ασφάλεια και σε ημερίδες για την υγεία. |  |

|  |  |  |
| --- | --- | --- |
| 3 Δημιουργώ αριθμητικά στοιχεία απόδοσης για να επαληθεύω την αποτελεσματικότητα των μέτρων που έχω λάβει. | Ατομική Βαθμολογία | Συνολική Βαθμολογία |
| Με βάση τα αριθμητικά στοιχεία απόδοσης (αριθμός ατυχημάτων, συμμετεχόντων σε δράσεις κατάρτισης, επισκεπτών στις ημερίδες δραστηριότητας και απόκρισης στις ημερίδες προώθησης της υγείας) μετρώ την αποδοχή και την επίτευξη των στόχων, ενημερώνοντας όλους τους εργαζομένους για τα αποτελέσματα. |  |  |
| Με βάση τον αριθμό των ατυχημάτων, τα ποσοστά ασθενειών, τον αριθμό ημερών χωρίς ατυχήματα και τα στοιχεία για την υγεία, αξιολογώ αν έχω πετύχει τους στόχους της εταιρείας μου. |  |
| Αν τα αποτελέσματα δεν είναι ικανοποιητικά, προσαρμόζω αναλόγως τις δραστηριότητες και τα προγράμματά μου. |  |
| Στον βαθμό του εφικτού, συγκρίνω τα βασικά στοιχεία απόδοσης της επιχείρησής μου με άλλες λειτουργίες σε παρόμοιους βιομηχανικούς κλάδους (συγκριτική αξιολόγηση). |  |
| Κοινοποιώ τα αποτελέσματα και την επίτευξη των στόχων στους εργαζομένους και στους διευθυντές μου σε τακτά χρονικά διαστήματα, για παράδειγμα στις συναντήσεις με τους υπαλλήλους ή χρησιμοποιώντας έναν πίνακα ανακοινώσεων. |  |

Για την επιτυχία στην εργασιακή ασφάλεια και υγεία, χρειάζονται  ξεκάθαροι στόχοι και ξεκάθαρα βήματα για την υλοποίησή τους



3

**Καθόρισε στόχους - ανάπτυξε προγράμματα**

που πρέπει να προβλέπονται σε ένα πρόγραμμα.

Η ασφάλεια και η υγεία κατά την εργασία αποτελεί πολυεπίπεδο θέμα. Καθορίστε προτεραιότητες, διαμορφώνοντας ξεκάθαρους στόχους υγείας και ασφάλειας στην επιχείρηση και προσπαθώντας να τους υλοποιήσετε μεσοπρόθεσμα, για παράδειγμα στο πλαίσιο ενός τριετούς προγράμματος. Υπάρχουν πολλές επιλογές μιας προγραμματικής προσέγγισης με βάση τους στόχους. Είτε πρέπει να θέσετε ένα στόχο συνεχούς μείωσης του αριθμού των ατυχημάτων, είτε θα καθορίσετε θέματα και σημεία εστίασης - όπως για παράδειγμα λειτουργία των μηχανημάτων, χρήση γερανών και μέσων ατομικής προστασίας, ή επίσης μείωση της έκθεσης στη σκόνη. Από τη στιγμή που οι υπάλληλοί σας αναγνωρίζουν ότι η υγεία και η ασφάλειά τους είναι σημαντική και για εσάς προσωπικά και ότι κάτι γίνεται προς το καλύτερο στην επιχείρηση, η επιτυχία δεν πρόκειται να αργήσει. Πρέπει επίσης να επικοινωνείτε σε τακτική βάση την επίτευξη των στόχων.

|  |  |  |
| --- | --- | --- |
| 1 Δομή, ευθύνες, ικανότητες, διαδικασίες και διεργασίες -  η επιχείρησή μου είναι καλά οργανωμένη ως προς την επαγγελματική υγεία και ασφάλεια. | Ατομική Βαθμολογία | Συνολική Βαθμολογία |
| Έχω οργανόγραμμα ικανοτήτων υγείας και ασφάλειας στην εργασία και τομέων ευθύνης. |  |  |
| Έχω περιγράψει και καθορίσει τα καθήκοντα, τις ευθύνες και τις ικανότητες των διευθυντών–  και στους τομείς υγείας και ασφάλειας - και οι αναθέσεις καθηκόντων είναι γραπτές. |  |
| Έχουμε εμπειρογνώμονες υγείας και ασφάλειας (μηχανικό ασφαλείας, ιατρό, ψυχολόγο ειδικό σε βιομηχανικά θέματα, βιομηχανικό υγιεινολόγο, κλπ). Υποστηρίζουν και συμβουλεύουν εμένα προσωπικά και όλους τους διευθυντές. Οργανωτικά, αναφέρονται απευθείας σε εμένα. |  |
| Έχω ρυθμίσει το ποιος αναφέρεται σε ποιον στην ιεραρχία. Σε αυτό περιλαμβάνεται και ο τομέας υγείας και ασφάλειας στην επιχείρηση. |  |
| Εξασφαλίζω ότι η αξιολόγηση κινδύνου και οι εργασιακές οδηγίες είναι πάντα επικαιροποιημένες και ότι οι υπάλληλοί μου ενημερώνονται και λαμβάνουν οδηγίες σε τακτική βάση. |  |
| Οι εκπρόσωποι των εργαζομένων για την υγεία και την ασφάλεια, οι εργαζόμενοι στις πρώτες βοήθειες και στην πυρασφάλεια υπάρχουν σε επαρκή αριθμό και λαμβάνουν συνεχή επιμόρφωση και κατάρτιση. |  |
| Ελέγχεται σε τακτά χρονικά διαστήματα το κατά πόσο σχεδιάζονται και παρέχονται σωστά οι προληπτικές ιατρικές εξετάσεις των υπαλλήλων σύμφωνα με τις απαιτήσεις της επαγγελματικής ιατρικής. |  |

|  |  |  |
| --- | --- | --- |
| 2 Η ασφάλεια και η υγεία στην επιχείρησης είναι σημαντικός παράγων όταν συμπληρώνονται οι θέσεις διοίκησης. | Ατομική Βαθμολογία | Συνολική Βαθμολογία |
| Στην επιχείρησή μου, η συνεπής παρακολούθηση και εφαρμογή των κανόνων υγείας και ασφάλειας αποτελεί προϋπόθεση για την κάλυψη διευθυντικής θέσης. |  |  |
| Πριν ορίσω ένα άτομο ως νέο διευθυντή, το άτομο αυτό παρακολουθεί μια σύνοδο κατάρτισης για διευθυντές στη θεματολογία της ασφάλειας και της υγείας στην εργασία. |  |
| Έχω οργανώσει σύντομες συναντήσεις για την ασφάλεια που πραγματοποιούν οι προϊστάμενοι με τους εργαζομένους τους πριν την έναρξη της εργασίας. |  |
| Οι διευθυντές μου διεξάγουν τακτικούς ελέγχους ασφαλείας στον τομέα ευθύνης τους. Προσέχουν ειδικά να υπάρχει τάξη και καθαριότητα. |  |
| Συζητώ τακτικά με τους διευθυντές μου για τις ευθύνες υγείας και ασφάλειας στην εργασία και ελέγχω αν πληρούν τις σχετικές προϋποθέσεις. |  |

Η Συστηματική οργάνωση της υγείας και ασφάλειας στην επιχείρησή σας είναι καλή ιδέα.

|  |  |  |
| --- | --- | --- |
| 3 Η οργάνωση της ασφάλειας και της υγείας στην επιχείρησή μου πληροί τουλάχιστον τις ισχύουσες νομικές προϋποθέσεις. | Ατομική Βαθμολογία | Συνολική Βαθμολογία |
| Ελέγχω τακτικά όλους τους χώρους για να διαπιστώσω αν πληρούνται οι κατάλληλες οργανωτικές προϋποθέσεις. |  |  |
| Παρακολουθώ προσωπικά τα σεμινάρια για επιχειρηματίες ή για ανώτατα επιχειρηματικά στελέχη. |  |
| Οι εμπειρογνώμονές μου για την υγεία και την ασφάλεια συμμετέχουν σε όλες τις σχετικές διαδικασίες λήψης αποφάσεων. |  |
| Έχω ιδρύσει μια επιτροπή υγείας και ασφάλειας στην εργασία όπου συζητάμε τακτικά τους σχετικούς στόχους και σχεδιάζουμε την προώθηση υγείας και ασφάλειας στην επιχείρησή μου. |  |
| Είμαι εγώ προσωπικά ο επικεφαλής της επιτροπής υγείας και ασφάλειας στην εργασία. |  |
| Εκτός από τους διευθυντές, οι εκπρόσωποι των εργαζομένων, οι εκπρόσωποι εργασιακής υγείας και ασφάλειας και οι εμπειρογνώμονες υγείας και ασφάλειας παρίστανται επίσης στις συναντήσεις, οι οποίες διεξάγονται τουλάχιστον κάθε τρίμηνο. |  |
| Είμαστε σε ετοιμότητα για καταστάσεις έκτακτης ανάγκης και πυρασφάλειας, διεξάγοντας τακτικές σχετικές ασκήσεις σύμφωνα με το σχέδια αντιμετώπισης έκτακτης ανάγκης και διάσωσης. |  |
| Επαληθεύω το επίπεδο εργασιακής ασφάλειας και υγείας των εταιρειών με τις οποίες συνεργάζομαι. |  |
| Έχω ήδη δημιουργήσει ένα σύστημα διαχείρισης εργασιακής υγείας και ασφάλειας για την επιχείρησή μου και έχω αποδείξει τη λειτουργικότητά του μέσω συστήματος εξωτερικού ελέγχου. Το σχετικό πιστοποιητικό είναι άμεσα διαθέσιμο. |  |



Εξασφάλισε ένα ασφαλές και υγιές σύστημα- να έχεις καλή οργάνωση

4

Το σύστημα αποδίδει και είναι εύκολο.

Με καλά οργανωμένο το σύστημα εργασιακής ασφάλειας και υγείας, κάθε επιχείρηση

λειτουργεί πιο εύρυθμα διότι οι διαταραχές λειτουργίας, οι παύσεις παραγωγής 

και τα προβλήματα ποιότητας μειώνονται. Αυτοί είναι καλοί λόγοι ώστε

να εξασφαλίζετε ότι η οργάνωσή σας για την εργασιακή ασφάλεια και υγεία είναι αποτελεσματική - αποδίδει πραγματικά! 

Οι κατάλογοι καταγραφής μπορούν να σας βοηθήσουν. Όσοι επιθυμούν να κάνουν κάτι περισσότερο πρέπει να   εφαρμόσουν ένα σύστημα διαχείρισης εργασιακής ασφάλειας και υγείας που να επιτρέπει συνεχή


βελτίωση. Από τη στιγμή που όλα βρίσκονται στη θέση τους, ένας επιτυχής έλεγχος   ανταμείβεται με σχετικό πιστοποιητικό και αναγνώριση.

|  |  |  |
| --- | --- | --- |
| 1 Εξασφαλίζουμε ότι πληρούνται τα ισχύοντα πρότυπα ασφαλείας στην κατασκευή και/ή στην προμήθεια νέων εγκαταστάσεων παραγωγής, μηχανημάτων ή εξοπλισμού,  καθώς επίσης και στον σχεδιασμό των χώρων εργασίας. | Ατομική Βαθμολογία | Συνολική Βαθμολογία |
| Σε συνεργασία με το τμήμα αγορών, οργανώνουμε προδιαγραφές απόδοσης για όλες τις διαδικασίες προμηθειών, προβλέποντας τις κατάλληλες απαιτήσεις ασφαλείας. |  |  |
| Κατά τις διαδικασίες αγορών και προμηθειών λαμβάνω υπόψη την αξιολόγηση κινδύνου μου. |  |
| Αγοράζω μηχανισμούς και εξοπλισμούς μόνον εφόσον ο κατασκευαστής ή ο αντιπρόσωπος μπορεί να μου χορηγεί εγχειρίδιο λειτουργίας και ανάλυση κινδύνου για το υλικό που παραδίδει. |  |
| Στη διαδικασία εμπλέκω έμπειρους εργαζομένους μου, το Διοικητικό Συμβούλιο και τους εμπειρογνώμονές μου για την ασφάλεια και την υγεία, όπως ο μηχανικός ασφαλείας και ο εταιρικός ιατρός. |  |
| Κατά την αγορά μηχανισμών και εξοπλισμού, εξασφαλίζω ότι τα υλικά αυτά πληρούν τους ισχύοντες κανόνες και πρότυπα και, αν είναι εφικτό, ότι διαθέτουν σήμα πιστοποίησης ασφαλείας από ανεξάρτητο φορέα πιστοποίησης. |  |

|  |  |  |
| --- | --- | --- |
| 2 Στην καθημερινή λειτουργία των παραγωγικών εγκαταστάσεων, των μηχανημάτων και του εξοπλισμού, εξασφαλίζω ότι οι συσκευές λειτουργούν και χρησιμοποιούνται με αξιόπιστο τρόπο. | Ατομική Βαθμολογία | Συνολική Βαθμολογία |
| Εξασφαλίζω ότι η ασφαλής λειτουργία των στοιχείων τεχνολογίας ελέγχεται σε τακτά χρονικά διαστήματα. |  |  |
| Εξασφαλίζω ότι οι πληροφορίες που περιέχονται στα εγχειρίδια λειτουργίας που παρέχει ο κατασκευαστής ενσωματώνονται σε άμεσα κατανοητές οδηγίες εργασίας και χρησιμοποιούνται για την κατάρτιση και την τακτική παροχή οδηγιών στους εργαζόμενους. |  |
| Καταρτίζω τα χρονικά διαστήματα μεταξύ επιθεωρήσεων και ορίζω τα υπεύθυνα για τη διαδικασία αυτή άτομα. |  |
| Οργανώνω τον τρόπο λειτουργίας των συντηρήσεων υλικού, των επισκευών και της επίλυσης των προβλημάτων, εφόσον οι καταστάσεις αυτές παρουσιάζουν κίνδυνο για ατυχήματα. |  |
| Οργανώνω τον τρόπο με τον οποίο οι αρτηρίες οδικής κυκλοφορίας στην επιχείρηση διατηρούνται ασφαλείς ανά πάσα στιγμή. |  |
| Εξασφαλίζω ανά πάσα στιγμή ότι οι οδοί διαφυγής και οι εγκαταστάσεις πυρασφάλειας και εκρήξεων διατηρούνται ασφαλείς. |  |

Οι ασφαλείς εγκαταστάσεις παραγωγής, τα ασφαλή μηχανήματα και χώροι εργασίας είναι απαραίτητα στοιχεία εργασίας χωρίς ατυχήματα. Πρέπει να εξετάζονται επίσης και οι επιπτώσεις στην υγεία.

|  |  |  |
| --- | --- | --- |
| 3 Εξασφαλίζουμε ότι οι παραγωγικές μας εγκαταστάσεις, τα μηχανήματα και οι εξοπλισμοί δεν δημιουργούν κινδύνους για την υγεία, και σε κάθε περίπτωση ότι οι κίνδυνοι αυτοί ελαχιστοποιούνται. | Ατομική Βαθμολογία | Συνολική Βαθμολογία |
| Εξασφαλίζω ότι οι εκπομπές όπως η σκόνη, οι επικίνδυνες ουσίες, ο θόρυβος και οι δονήσεις έχουν προσδιοριστεί ποσοτικά και/ή μετρούνται, ελαχιστοποιούμενες στο βαθμό του εφικτού και ότι η αποτελεσματικότητα των προστατευτικών μέτρων ελέγχεται σε τακτική βάση. |  |  |
| Οι εγκαταστάσεις μείωσης των εκπομπών, όπως τα συστήματα αποκονίωσης, συντηρούνται τακτικά και ελέγχεται η αποτελεσματικότητά τους. |  |
| Προσέχουμε τον εργονομικό σχεδιασμό των χώρων εργασίας και του εξοπλισμού, για παράδειγμα τον κατάλληλο φωτισμό, τον εργονομικό χειρισμό, μια καλή θέση καθημένων και αποφεύγοντας στάσεις του σώματος που μπορεί να προκαλούν προβλήματα. |  |



5

**Εξασφάλιση ασφάλειας και υγείας στα μηχανήματα, στον εξοπλισμό και στους χώρους εργασίας**.

Οι στρατηγικές αποτελεσματικής ασφάλειας και υγείας στην εργασία περιλαμβάνουν τεχνικά,  οργανωτικά και προσωπικά μέτρα. Τα τεχνικά μέτρα πρέπει 

να έχουν προτεραιότητα. Είναι επομένως απαραίτητο τα μηχανήματα, οι εγκαταστάσεις, ο εξοπλισμός και οι χώροι εργασίας να πληρούν τις προϋποθέσεις των προτύπων ασφάλειας και υγείας στην εργασία, αποκλείοντας ταυτόχρονα ή ελαχιστοποιώντας τις βλαβερές επιπτώσεις στην υγεία. Βεβαίως, δεν είναι πάντα εφικτή η χρήση της τελευταίας τεχνολογίας.

Εδώ λοιπόν χρειάζεται η αναβάθμιση. Είναι απαραίτητη η ενημέρωση του τμήματος αγορών ότι προέχει η ασφάλεια και ότι ο εξοπλισμός ασφαλείας πρέπει να αποτελεί πάντα μέρος οποιασδήποτε δραστηριότητας. Θα πρέπει να θυμόμαστε πάντα ότι τα περισσότερα ατυχήματα συμβαίνουν κατά την προσπάθεια επίλυσης των προβλημάτων, κατά τις επισκευές ή κατά τη συντήρηση διότι οι κανόνες σχεδιασμού και κατασκευής δεν ισχύουν πολλές φορές για αυτές τις δραστηριότητες αλλά και διότι γίνεται παράκαμψη των συσκευών ασφαλείας ή αυτές δεν λειτουργούν. Η πρόληψη των καταστάσεων αυτών είναι ευθύνη της διοίκησης.

|  |  |  |
| --- | --- | --- |
| 1 Γνωρίζουμε ποια είναι τα προσόντα και οι ικανότητες που χρειαζόμαστε για την ασφαλή και υγιή λειτουργία της παραγωγικής μας τεχνολογίας και για την αποφυγή λειτουργικών διαταραχών. | Ατομική Βαθμολογία | Συνολική Βαθμολογία |
| Καθορίζω τακτικά τις προδιαγραφές για τα επαγγελματικά προσόντα στους χώρους εργασίας της επιχείρησής μου. |  |  |
| Όταν προσλαμβάνονται νέοι εργαζόμενοι, οι προδιαγραφές αυτές επανεξετάζονται συστηματικά. Ετοιμάζω ένα πρόγραμμα κατάρτισης για τους νέους εργαζόμενους. |  |
| Εξασφαλίζω επίσης ότι οι εργαζόμενοι που φεύγουν τεκμηριώνουν τις γνώσεις τους και τις περνούν σε εκείνους που τους διαδέχονται, για παράδειγμα μέσω αλληλοεπικαλυπτόμενης κατάρτισης. |  |
| Αναλύω τις δυνατότητες και παρέχω συνεχή επιμόρφωση και συμπληρωματικά επαγγελματικά προσόντα στους εργαζόμενούς μου. |  |

|  |  |  |
| --- | --- | --- |
| 2 Επενδύω στη συστηματική κατάρτιση και συνεχή επιμόρφωση των εργαζόμενων στην επιχείρησή μου και υποστηρίζω την περαιτέρω προσωπική τους ανάπτυξη. | ατομική Βαθμολογία | Συνολική Βαθμολογία |
| Καθορίζουμε τακτικά τις ανάγκες κατάρτισης και συνεχούς επιμόρφωσης, για παράδειγμα κατά τη διάρκεια συναντήσεων ελέγχου των εργαζομένων, και καταρτίζουμε σχέδιο για τις μεσοπρόθεσμες ενέργειες. |  |  |
| Χρησιμοποιώ τις προσφορές κατάρτισης και συνεχούς επιμόρφωσης που παρέχονται από τα πανεπιστήμια, τις τεχνικές σχολές, τις κυβερνητικές αρχές και τους παρόχους ασφάλισης έναντι ατυχημάτων και στέλνω τακτικά τους εργαζόμενους της επιχείρησής μου σε τμήματα κατάρτισης. |  |
| Χρησιμοποιώ επίσης τις προσφορές συνεχούς επιμόρφωσης των κατασκευαστών, των προμηθευτών και των διαφόρων επαγγελματικών ενώσεων. Χρησιμοποιώ επίσης τα ειδησεογραφικά μέσα (Internet, e-learning) για συνεχή επικαιροποίηση των γνώσεων. |  |
| Προσέχω την ποιότητα των μέτρων συνεχούς επιμόρφωσης και εξασφαλίζω ότι αυτά θα περιέχουν και στοιχεία πρακτικής εξάσκησης. |  |

|  |  |  |
| --- | --- | --- |
| 3 Χρησιμοποιώ τις επεκτάσεις των ικανοτήτων των εργαζομένων μου για να τους αναθέτω νέες και κατάλληλες για τα νέα προσόντα τους ευθύνες. | Ατομική Βαθμολογία | Συνολική Βαθμολογία |
| Μετά τα σεμινάρια συνεχούς επιμόρφωσης, μιλώ στους εργαζόμενους ζητώντας τους νέες πληροφορίες και ιδέες. |  |  |
| Καθιστώ εφικτό για τους εργαζόμενους που ολοκληρώνουν δράσεις συνεχούς επιμόρφωσης να μοιραστούν τις γνώσεις τους με συναδέλφους τους. |  |
| Έχω την πεποίθηση ότι η συνεχής επιμόρφωση είναι απαραίτητη για τη διατήρηση υψηλού επιπέδου ασφάλειας και υγείας στην επιχείρηση. |  |

Επενδύστε στην κατάρτιση και στις δεξιότητες των εργαζομένων σας και εξασφαλίστε ότι σε κάθε χώρο εργασίας θα υπάρχουν οι απαιτούμενες γνώσεις.

|  |  |  |
| --- | --- | --- |
| 4 Η γνώση οδηγεί στην ασφάλεια - αυτός είναι ο λόγος που αποδίδω μεγάλη αξία στις πρακτικές και κατανοητές οδηγίες για τους εργαζόμενους. | Ατομική Βαθμολογία | Συνολική Βαθμολογία |
| Οι οδηγίες απευθύνονται στους συμμετέχοντες με τη μορφή συζήτησης περισσότερο παρά διδασκαλίας από καθέδρας. Προβλέπεται και σχετική κατάρτιση για διευθυντές. |  |  |
| Για τις οδηγίες που παρέχουμε, λαμβάνουμε υπόψη τα διαφορετικά καθεστώτα γνώσεων και γλωσσικών δεξιοτήτων του προσωπικού. |  |
| Ελέγχω ότι οι εργαζόμενοι έχουν πλήρως κατανοήσει τη θεματολογία των οδηγιών που τους παρέχονται. Η κατάρτιση και η συνεχής επιμόρφωση που παρέχονται τεκμηριώνονται. |  |



6

**Βελτίωσε τα επαγγελματικά προσόντα - ανάπτυξε τις ικανότητες**

Μετά από ένα ατύχημα, συνήθως οι ερωτήσεις είναι: Πώς μπόρεσε να συμβεί αυτό; Οι τεχνικές

εγκαταστάσεις και οι μηχανισμοί παραγωγής γίνονται όλο και πιο  

παραγωγικοί και ταχύτεροι αλλά συνάμα και πιο πολύπλοκοι και με πιθανές δυσλειτουργίες.

Αυτό καθιστά συνεχώς πιο σημαντική τη συστηματική τοποθέτηση καλά  επιμορφωμένου και καταρτισμένου προσωπικού στους χώρους εργασίας. Ανήκει στην αρμοδιότητα

της ανώτατης διοίκησης να εξασφαλίζει ότι υπάρχει λεπτομερής περιγραφή των απαιτήσεων επαγγελματικών προσόντων για κάθε θέση στην επιχείρησή σας και ότι κάθε εργαζόμενος εκτελεί όπως πρέπει τα καθήκοντα που προβλέπει η θέση εργασίας του.

Ο χώρος εργασίας αλλάζει σε μόνιμη βάση. Οι μισές γνώσεις γίνονται όλο και πιο μικρές, ενώ οι δεξιότητες των εργαζομένων πρέπει να ανανεώνονται σε τακτικά χρονικά διαστήματα. Περισσότερο από ποτέ, η παροχή κατάρτισης και συνεχούς επιμόρφωσης είναι υποχρεωτικό καθήκον, ενώ η ηγεσία και η διοίκηση είναι κάτι που πρέπει επίσης να μαθαίνεται!

|  |  |  |
| --- | --- | --- |
| 1 Δείχνω την προσωπική μου εκτίμηση στους εργαζομένους. Αναμένω να κάνουν το ίδιο και οι διευθυντές και το ανώτερο προσωπικό. | Ατομική Βαθμολογία | Συνολική Βαθμολογία |
| Εμπλέκω τους εργαζομένους μου στις αποφάσεις που αφορούν την ασφάλεια και την υγεία στην επιχείρησή μου.  Επαινώ τους εργαζομένους για την ασφαλή συμπεριφορά τους - και παρεμβαίνω άμεσα σε περίπτωση ανασφαλών συμπεριφορών. |  |  |
| Αφήνω να με προσεγγίζουν οι εργαζόμενοι και δείχνω την παρουσία μου στην επιχείρηση. |  |
| Παίρνω σοβαρά τις πληροφορίες, τις εκθέσεις για διαταραχές στη λειτουργία και τις ιδέες των εργαζομένων μου, εξασφαλίζω ότι βρίσκονται λύσεις και παρέχω έγκαιρη ανατροφοδότηση. |  |

|  |  |  |
| --- | --- | --- |
| 2 Χρησιμοποιώ τα θέματα ασφάλειας και υγείας στην εργασία για την διαμόρφωση και την αναβάθμιση μιας θετικής εταιρικής νοοτροπίας. | Ατομική Βαθμολογία | Συνολική Βαθμολογία |
| Έχουμε διαμορφώσει εταιρική νοοτροπία που διαπνέεται από την εμπιστοσύνη, τον σεβασμό και τη συνεργασία. |  |  |
| Τα προβλήματα αντιμετωπίζονται με ανοικτό τρόπο στην επιχείρησή μου. Όλοι έχουν δικαίωμα και υποχρέωση να πουν ‘στοπ’ σε περίπτωση κινδύνου και ανασφαλών συνθηκών εργασίας. |  |
| Προσπαθώ να εξασφαλίσω ότι οι εργαζόμενοι και οι οικογένειές τους γνωρίζουν ότι εργάζονται σε μια ασφαλή επιχείρηση. |  |
| Οι εργαζόμενοι στην επιχείρησή μου φροντίζουν τους συναδέλφους τους. |  |
| Προσκαλώ όχι μόνο τους εργαζομένους μου αλλά και τις οικογένειές τους, τους πελάτες και τους επιχειρηματικούς εταίρους στις ημερίδες υγείας, στις εκδηλώσεις για την υγεία και την ασφάλεια στην εργασία και στις ημερίδες ενημέρωσης για θέματα υγείας και ασφάλειας. |  |

|  |  |  |
| --- | --- | --- |
| 3 Στην επιχείρησή μας έχουμε δημιουργήσει βοηθητικές δομές για τη συμμετοχή και την κινητροδότηση. | Ατομική Βαθμολογία | Συνολική Βαθμολογία |
| Ανταμείβω την καλή απόδοση στις ασφαλείς εργασιακές πρακτικές των εργαζομένων και των διευθυντών παρέχοντας οικονομικά ή μη οικονομικά κίνητρα. |  |  |
| Παρέχω κίνητρα στους εργαζομένους για να εισφέρουν τις ιδέες τους για την υγεία και την ασφάλεια, για παράδειγμα με ένα κουτί υποδείξεων, πίνακα ανακοινώσεων ή μέσω Intranet. |  |
| Για αυτό, χρησιμοποιώ επίσης τις πλατφόρμες εθνικών και διεθνών πρωτοβουλιών υγείας και ασφάλειας στην εργασία, εκστρατείες, βραβεία και ανταμοιβές όπου παρουσιάζω τις καλύτερες ιδέες των εργαζομένων μου. |  |
| Παρέχω κίνητρα στους εργαζομένους μου ώστε να αναφέρουν ανοικτά τα παρά λίγο ατυχήματα και ανταμείβω τις αναφορές αυτές. |  |
| Επιζητώ ασφαλή συμπεριφορά ως θεμελιώδη απαίτηση για σταδιοδρομία στην επιχείρησή μου. |  |
| Οι εργαζόμενοι ενημερώνονται για τους αναπόφευκτους κινδύνους υγείας και εξοικειώνονται με τα απαιτούμενα μέτρα πρόληψης. |  |

Δώστε κίνητρα στο προσωπικό σας εμπλέκοντας τους εργαζομένους σας σε όλα τα θέματα ασφάλειας και υγείας. Η επένδυση αυτή αποδίδει!



7

**Επένδυσε στους ανθρώπους - δώσε κίνητρα με τη δική σου συμμετοχή**

Τα κίνητρα που παρέχετε στους εργαζομένους σας για να ενεργούν με ασφαλή τρόπο αποτελούν μια από τις βασικές ευθύνες της ηγεσίας σας. Οι επιχειρήσεις που δείχνουν την εκτίμηση στους εργαζομένους τους και τους εμπλέκουν ενεργά στην υγεία και στην ασφάλεια στην επιχείρηση έρχονται σε επαφή με σημαντικό δυναμικό εργασίας: τις γνώσεις, τις ικανότητες και τις ιδέες των εργαζομένων τους.

Όταν υπάρχει διαβούλευση με τους εργαζομένους, για παράδειγμα κατά τη διεξαγωγή της αξιολόγησης κινδύνου ή κατά την κατάρτιση των οδηγιών λειτουργίας, βελτιώνεται η προθυμία τους για την εφαρμογή των κανόνων. Η κινητροδότηση προωθείται με τακτικές διαδραστικές εκδηλώσεις ή ημερίδες ευαισθητοποίησης όπου μπορεί κανείς να ‘ζήσει’ ή να ‘βιώσει’ τα θέματα υγείας και ασφάλειας. Δεν κοστίζει τίποτα ο έπαινος των εργαζομένων για την ασφαλή τους συμπεριφορά, ούτε το να τους ρωτήσει κανείς για τις ιδέες, τις απόψεις ή για την έκφραση ενδιαφέροντος για το πώς πραγματοποιούν δύσκολα εργασιακά καθήκοντα, καθώς επίσης και η άμεση παρέμβαση σε περίπτωση ανασφαλούς συμπεριφοράς ή παρά λίγο ατυχημάτων. Αυτά μπορούν να διαμορφώσουν την προσωπική στάση των εργαζομένων και να τους δώσουν κίνητρα ασφαλούς εργασίας, μετά λόγου γνώσεως και σε περιβάλλον εμπιστοσύνης.

Στόχος είναι όλοι να προσέχουν τους συναδέλφους τους όπως τους εαυτούς τους ‘όλοι για έναν και ένας για όλους!

Ενταχθείτε σήμερα στην Εκστρατεία Vision Zero!

[www.visionzero.global](http://www.visionzero.global/) #visionzeroglobal

Ο Οδηγός Vision Zero έχει συνταχθεί από την Διεθνή Ένωση Κοινωνικής Ασφάλειας (ISSA) και την Ειδική της Επιτροπή για την Πρόληψη σε διαβούλευση με ένα ευρύ φάσμα επιχειρήσεων και εμπειρογνωμόνων.

Παρά τη φροντίδα της επεξεργασίας και αναπαραγωγής των

δεδομένων της παρούσας, η ISSA δεν φέρει καμία ευθύνη για ανακρίβειες, παραλείψεις ή άλλα σφάλματα δεδομένων, για οποιαδήποτε οικονομική

ή άλλη ζημία ή απώλεια προερχόμενες από τη χρήση της παρούσας δημοσίευσης.

Η δημοσίευση αυτή διατίθεται με άδεια της Creative Commons Attribution-NonCommercial-NoDerivs 4.0 Unported (CC BY-NC-ND 4.0).

Η παρούσα έκδοση δημοσιεύθηκε το 2017. ISBN 978-92-843-1222-1

© International Social Security Association, 2017